|  |
| --- |
|  grb-rh  |
|  |
|

|  |  |
| --- | --- |
| grb | **REPUBLIKA HRVATSKA****ZAGREBAČKA ŽUPANIJA**Upravni odjel za prostorno uređenje, gradnju i zaštitu okoliša |

 |

Na temelju Odluke o raspisivanju javnog poziva za prijavu programa/projekata za financiranje izrade nove katastarske izmjere katastarskih općina na području Zagrebačke županije iz Proračuna Zagrebačke županije za 2017. godinu, KLASA: 022-01/17-01/10, URBROJ: 238/1-03-17-09 od 20. veljače 2017. godine, Upravni odjel za prostorno uređenje, gradnju i zaštitu okoliša raspisuje

**J A V N I P O Z I V**

**za prijavu programa/projekata za financiranje izrade nove katastarske izmjere katastarskih općina na području Zagrebačke županije iz Proračuna Zagrebačke županije za 2017. godinu**

**UVOD**

**I.**

U Proračunu Zagrebačke županije za 2017. godinu, razdjel 008, Upravni odjel za prostorno uređenje, gradnju i zaštitu okoliša, Glava 002. prostorno uređenje, gradnja i procjena nekretnina, na pozicijama programa stručnih podloga planirana su sredstva tekućih pomoći namijenjena za financiranje programa/projekata izrade nove katastarske izmjere katastarskih općina na području Zagrebačke županije.

Programi/projekti koji se financiraju moraju biti usmjereni na ravnomjerni razvoj na cjelokupnom području Zagrebačke županije, sukladno Razvojnoj strategiji Zagrebačke županije, te razvojnim programima i planovima jedinica lokalne samouprave.

**UVJETI PRIJAVE**

**II.**

 Pravo na podnošenje prijava imaju jedinice lokalne samouprave s područja Zagrebačke županije koje u svojim razvojnim programima, planovima i proračunu za 2017. godinu imaju planirana sredstva za financiranje kandidiranih programa/projekata.

Prijave se mogu poslati za financiranje programa/projekata koji će se provoditi tijekom 2017. godine.

 Na ovaj Javni poziv ne može se prijaviti program/projekt kojeg financira drugi upravni odjel Zagrebačke županije.

**VISINA IZNOSA SREDSTAVA ZA FINANCIRANJE**

**III.**

 Maksimalni iznos financiranja kojim će Zagrebačka županija sudjelovati u financiranju po pojedinačnom programu/projektu je 1.000.000,00 kn.

 Programe/projekte jedinica lokalne samouprave I. i II. stupnja razvijenosti Zagrebačka županija financirati će do 100% iznosa vrijednosti programa/projekta, a programe/projekte jedinica lokalne samouprave III., IV. i V. stupnja razvijenosti do 80%, 60%, odnosno 50% iznosa vrijednosti programa/projekta.

**KRITERIJI ZA ODABIR I DODJELU SREDSTAVA**

**IV.**

Kriteriji za odabir programa/projekta su sljedeći:

* Kvaliteta programa (sadržaj i svrha projekta)
* Cilj projekta i očekivani rezultati
* Usklađenost prijedloga s razvojnim planovima
* Povezanost s drugim projektima na lokalnoj ili regionalnoj razini
* Indeks razvijenosti
* Financijsko učešće jedinice lokalne samouprave
* Sufinanciranje iz EU sredstava

**SADRŽAJ PRIJAVE**

**V.**

Prijava projekta provodi se ispunjavanjem sadržaja i dostavom Obrasca za prijavu programa/projekata za financiranje izrade nove katastarske izmjere katastarskih općina na području Zagrebačke županije koji se preuzima na mrežnoj stranici Zagrebačke županije [www.zagrebacka-zupanija.hr](http://www.zagrebacka-zupanija.hr) pod Natječaji i Javni natječaji, Upravni odjel za prostorno uređenje, gradnju i zaštitu okoliša.

Prijavni obrazac mora biti u cijelosti ispunjen, potpisan i ovjeren uz obvezne priloge iz javnog poziva i prateće priloge po potrebi ovisno o projektu.

**NAČIN PRIJAVE**

**VI.**

 Prijave se mogu dostaviti na tri načina:

1. poštom preporučeno na adresu

## ZAGREBAČKA ŽUPANIJA

**Upravni odjel za prostorno uređenje, gradnju i zaštitu okoliša**

**(Prijava za financiranje programa/projekata izrade nove katastarske izmjere katastarskih općina na području Zagrebačke županije)**

**Ulica grada Vukovara 72/V; 10000 Zagreb**

2. osobnom dostavom u Pisarnicu Zagrebačke županije na adresi

**Ulica grada Vukovara 72/VI; 10000 Zagreb**

3. putem elektronske poste na adresu: k.autischer@zagrebacka-zupanija.hr

Napomena: ukoliko se prijava dostavlja putem elektronske pošte potrebno je skenirati Obrazac za prijavu s pečatom i potpisom ovlaštene osobe te sve potrebne prateće priloge.

**ROK ZA PODNOŠENJE PRIJAVA**

**VII.**

Javni poziv ostaje otvoren sve do iskorištenja sredstava osiguranih u predmetnim programima Proračuna Zagrebačke županije, razdjel 008., a najkasnije do 1. prosinca 2017. godine.

Nepotpune prijave, prijave zaprimljene nakon iskorištenja sredstava osiguranih u Proračunu i prijave zaprimljene izvan roka za prijavu neće se razmatrati.

Svedodatne informacije mogu se dobiti telefonom na broj **01/6009 409.**

**NAČIN OBJAVE INFORMACIJA**

 **VIII.**

 Nakon donošenja odluke Župana o odabiru programa/projekta ili dodjeli sredstava, rezultati javnog poziva objavljuju se na mrežnoj stranici Zagrebačke županije.

Sve ostale obavijesti i promjene vezane uz javni poziv bit će objavljene na mrežnoj stranici Zagrebačke županije.

**KLASA: 402-08/17-01/10**

**URBROJ : 238/1-18/1-17-03**

**Zagreb, 22. veljače 2017.**